CELEX: E2007J0002
Language: hu
Date: 2007-10-30
Title: A Bíróság ítélete ( 2007. október 30. ) az E-2/07. sz.: EFTA Felügyeleti Hatóság kontra Norvég Királyság ügyben (Özvegyi nyugdíjjogosultságok – A nők és a férfiak közötti egyenlő bánásmód – Az EGT-Megállapodás 69. cikke – 79/7/EGK irányelv – 86/378/EGK irányelv)

7.2.2008   
            
            
               HU
            
            
               Az Európai Unió Hivatalos Lapja
            
            
               C 33/9
            
         
      A BÍRÓSÁG ÍTÉLETE
   
   (2007. október 30.)
   az E-2/07. sz.: EFTA Felügyeleti Hatóság kontra Norvég Királyság ügyben
   
      (Özvegyi nyugdíjjogosultságok – A nők és a férfiak közötti egyenlő bánásmód – Az EGT-Megállapodás 69. cikke – 79/7/EGK irányelv – 86/378/EGK irányelv)
   
   (2008/C 33/07)
   Az E-2/07. sz., EFTA Felügyeleti Hatóság kontra Norvég Királyság ügyben- kérelem annak kijelentésére, hogy a lov av 28. juli 1949 nr. 26 om Statens Pensjonskasse (Norvég Állami Nyugdíjalap) jogszabályban szereplő, az 1994. január 1-jét követően munkaviszonyban eltöltött időszakok alapján szerzett nyugdíjjogosultságra vonatkozó szabályokat (amelyek szerint a Norvég Állami Nyugdíjalaphoz 1976. október 1. előtt csatlakozott tagok özvegy férje esetében a túlélő hozzátartozó nyugdíját az érintett egyéb bevételei alapján csökkentik, miközben az özvegy feleséget azonos körülmények között a túlélő házastársnak járó, nem csökkentett nyugdíj illeti meg) hatályban tartva a Norvég Királyság nem tett eleget az EGT-megállapodás 69. cikkének (1) bekezdése és az EGT-megállapodás I. jegyzőkönyvével átvett XVIII. mellékletének 20. pontjában említett jogszabály (az 1996. december 20-i 96/97/EK tanácsi irányelvvel módosított, a férfiak és a nők közti egyenlő bánásmód elvének a foglalkoztatási szociális biztonsági rendszerekben történő megvalósításáról szóló, 1986. július 24-i 86/378/EGK tanácsi irányelv) 5. cikke szerinti kötelezettségeinek – a Carl Baudenbacher elnökből, előadó bíróból, valamint Henrik Bull és Thorgeir Örlygsson bírókból álló Bíróság 2007. március 14-én a következő ítéletet hozta:
   
               1.
            
            
               Kijelenti, hogy a lov av 28. juli 1949 nr. 26 om Statens Pensjonskasse (Norvég Állami Nyugdíjalap) jogszabályban szereplő, az 1994. január 1-jét követően munkaviszonyban eltöltött időszakok alapján szerzett nyugdíjjogosultságra vonatkozó szabályokat, amelyek szerint a Norvég Állami Nyugdíjalaphoz 1976. október 1. előtt csatlakozott tagok özvegy férje esetében a túlélő hozzátartozó nyugdíját az érintett egyéb bevételei alapján csökkentik, miközben az özvegy feleséget azonos körülmények között a túlélő házastársnak járó, nem csökkentett nyugdíj illeti meg, hatályban tartva a Norvég Királyság nem tett eleget az EGT-megállapodás 69. cikkének (1) bekezdése és az EGT-megállapodás I. jegyzőkönyvével átvett XVIII. mellékletének 20. pontjában említett jogszabály (az 1996. december 20-i 96/97/EK tanácsi irányelvvel módosított, a férfiak és a nők közti egyenlő bánásmód elvének a foglalkoztatási szociális biztonsági rendszerekben történő megvalósításáról szóló, 1986. július 24-i 86/378/EGK tanácsi irányelv) 5. cikke szerinti kötelezettségeinek.
            
         
               2.
            
            
               Az eljárások költségeit a Norvég Királyság viseli.